निर्माणाधीन नाला निर्माण रोकने की मांग
बालोतरा | नगरपरिषद बालोतरा के पार्षदों ने नगर परिषद सभापति को ज्ञापन सौंपकर खेड़ रोड पर निर्माणाधीन नाले को रोकने की मांग की। उप सभापति राधेश्याम माली, पार्षद नरसिंग प्रजापत, प्रमिला खत्री, हड़मानराम, जीतमल सुथार, डॉ. मानवेंद्र, सुकीदेवी आदि ने ज्ञापन में बताया कि गत 6 नवंबर को आयोजित बोर्ड की बैठक में लिए प्रस्ताव के अनुसार खेड़ रोड पर 20-30 फीट फुटपाथ को छोटा करने का प्रस्ताव पारित हुआ था। लेकिन हाल ही में 20-30 फीट फुटपाथ के बाहर नाला निर्माण किया जा रहा है, फुटपाथ छोटा करने के दौरान नाला रोड के बीच में जाएगा। इससे नगर परिषद को राजस्व की भी हानि होगी।
awa_Deva hin_Deva